
Sáska

A Síküveg szakirány szakmai gyakorlatán a vonal és a folt találkozását, és megjelenését tanulmányoztuk üvegben, különböző technikákkal. Én a homokfúvást választottam, ahol a mélységet és az erősséget is változtathatjuk, számos különböző felületet hozhatunk létre, színek nélkül. Ezt továbbgondolva a Sáska című munkámban a homokfúvás térelválasztó - térösszekötő hatását szeretném megvalósítani. Mindenkinek Fontos a magánszféra, anélkül, hogy ne érezzük magunkat bezárva. Az üvegből készült térelválasztók egyszerre engedik át a fényt, hangot, és teremtenek privát szférát. Alapvetően természet közeli terveket készítettem fürdőszobába, az organikus formák és a homokfúvás egysége közelít bennünket a természethez. 110 X 78 cm-s méretével a részének érezhetjük magunkat, elbújhatunk benne.



